بو مسئله ایله باغلی هر زامان روسیا ایله امکداش‌لیق ائتمه‌ین یول‌لارینی آختاردیق‌لارینی دئین ابراهیم کالین وورغولادی  کی، بیرگه ایش سوریه پروبلئمینی داها تئز حل ائده بیلر.
بونو تورکیه دؤولت باشچی‌سی‌نین سؤزچوسو ابراهیم کالین روسیانین " ایتارتاس"خبر آژانسینا موصاحیبه‌سینده دئییب.
بو مسئله ایله باغلی هر زامان روسیا ایله امکداش‌لیق ائتمه‌ین یول‌لارینی آختاردیق‌لارینی دئین ابراهیم کالین وورغولادی کی، بیرگه ایش سوریه پروبلئمینی داها تئز حل ائده بیلر.
روسیا و تورکیه پرزیدنت‌لری‌نین آوقوستون 9-دا سنت پترزبورگ‌دا کئچیریله‌جک گؤروشونه ده توخونان کالین اساس موذاکیره موضوعلارینین ایکی‌طرف‌لی موناسیبت، سوریه بحرانی و ترورلا موباریزه‌نین اولاجاغینی دئدی.
ایکی اؤلکه آراسیندا نورماللاشما پروسئسین‌دن سونرا اورتاق پروژه لره باشلانیلماسییلا علاقه‌دار سوالا جاوابیندا دؤولت باشچی‌سی‌نین سؤزچوسو؛ آنکارا مسکووا ایله یاخین امکداش‌لیغی بوتون ساحه‌لرده داوام ائتدیریر. بون‌دان باشقا یئنی پروژه لر اوزرینده ده ایشلر آپاریلا‌جاق. بورادا اهمیت‌لی اولان اساس مسئله اورتاق آددیم‌لارین هر ایکی اؤلکه‌نین منافعینه خیدمت ائتمه‌سی، بولگه‌سل و قلوبال پروبلئم‌لرین حلی‌دیر.- دئییب.
ابراهیم کالین 15 ژوئیه حادثه‌سیندن سونرا روسیا پرزیدنتی‌نین دستکینی یوکسک قیمتلندیردی:
"پوتین چئویریلیشه جهددن سونرا اردوغانا تلفون ائده‌رک سرت اعتراضینی بیلدیردی، دستک اولدوغونو سؤیله‌دی. بو چوخ اهمیتلی‌دیر. چئویریلیش جهدی‌نین سوووشدورولماسین‌دان سونرا ایسه تورکیه‌ده سیاسی لیدرلیک و ایدارئتمه، دموکراتیک حکومت داها دا گوجلندی. روسیا-تورکیه علاقه‌لری ده گئتدیکجه نورمال‌لاشا‌جاق و اینکیشاف ائده‌جک".
